b'\n_START_ARTICLE_\nJanez Karlin\n_START_SECTION_\n\xc5\xbdivljenje\n_START_PARAGRAPH_\nZa\xc4\x8detki njegovega plodnega kulturnega dela segajo v leto 1947, ko je ustanovil in postal predsednik Sindikalnega kulturno-umetni\xc5\xa1kega dru\xc5\xa1tva Bratov Simon\xc4\x8di\xc4\x8d v Roga\xc5\xa1ki Slatini, kjer je slu\xc5\xbeboval (O\xc5\xa0 Sveti kri\xc5\xbe pri Roga\xc5\xa1ki Slatini) vse do selitve v Maribor. Njegov prihod v Maribor (1950), na Industrijsko tekstilno \xc5\xa1olo (IT\xc5\xa0), bi lahko \xc5\xa1teli za pri\xc4\x8detek Karlinovega obdobja, saj so v tem \xc4\x8dasu nastala in se razvila \xc5\xa1tevilna amaterska gledali\xc5\xa1\xc4\x8da, lutkovno gledali\xc5\xa1\xc4\x8de, kulturno-umetni\xc5\xa1ka dru\xc5\xa1tva, plesni centri, likovna razstavi\xc5\xa1\xc4\x8da, literarno zalo\xc5\xbeni\xc5\xa1tvo itn. Po slu\xc5\xbebovanju upravnika internata IT\xc5\xa0 v Mariboru je bil zaposlen na Ni\xc5\xbeji gimnaziji Pobre\xc5\xbeje, Ni\xc5\xbeji gimnaziji Kamnica, na 8. ni\xc5\xbeji gimnaziji in na O\xc5\xa0 Ivana Cankarja, kjer je bil vse od leta 1956 do 1986 tudi ravnatelj.'